ଭଦ୍ରକ୨୬/୭ଃ ଗାଧୋଇବା ବେଳେ ଛାତ୍ର ନିଖୋଜ। ଅଗ୍ନିଶମ ବାହିନୀ ଏବଂ ସ୍ଥାନୀୟ ଲୋକ ଉଦ୍ଧାର କାର୍ଯ୍ୟ ଜାରି ରଖିଛନ୍ତି। ଭଦ୍ରକ ଜିଲ୍ଲା ଭଣ୍ଡାରୀପୋଖରୀ ଥାନା ଝୁଟୁଣା ଅଞ୍ଚଳରେ ଏଭଳି ଅଭାବନୀୟ ଘଟଣା ଘଟିଛି । ନିଖୋଜ ଛାତ୍ରଙ୍କ ବୟସ ୧୪ ବର୍ଷ, ତାଙ୍କ ରାଜେଶ ବୋଲି ଜଣାପଡିଛି। ସୂଚନା ଅନୁଯାୟୀ ଛାତ୍ର ଜଣକ ବୈତରଣୀ ନଦୀର ଝୁଟୁଣା ନିକଟରେ ଗାଧୋଇବା ବେଳେ ପାଣିରେ ଭାସି ଯାଇଥିଲେ । ସ୍ଥାନୀୟ ଲୋକେ ଖବର ପାଇଁ ଭଣ୍ଡାରୀପୋଖରୀ ଅଗ୍ନିଶମ ବାହିନୀକୁ ଖବର ଦେଇଥିଲେ । ତେବେ ସ୍ଥାନୀୟ ଲୋକେ ମଧ୍ୟ ନଦୀରେ ଖୋଜାଖୋଜି କରୁଛନ୍ତି । ବର୍ଷା ହୋଇଥିବାରୁ ବୈତରଣୀ ନଦୀ ରେ ଏବେ ଜଳସ୍ତର ବୃଦ୍ଧି ପାଇଛି । ସେଥିପାଇଁ ଗାଧୋବା ବେଳେ ଛାତ୍ର ଜଣଙ୍କ ଭାସି ଯାଇଥିବା ସୂଚନା ମିଳିଛି ।
